Agarista-ȘS Anenii Noi

Agarista-ȘS Anenii Noi – Moldavijos futbolo klubas iš Naujųjų Anėnų.

Istorija 
Rungtyniavo aukščiausioje šalies lygoje nuo 2017–2018 m. sezono. Tapo viena iš stipriausių moterų ekipų Moldavijoje. Jau debiutiniame sezone iškovojo čempionių titulą ir tapo Moldavijos futbolo taurės laimėtojomis. Užsitikrino vietą UEFA moterų čempionių lygoje. 

2018–2019 m. UEFA moterų čempionių lygos turnyre rezultatu 0:2 nusileido Pärnu JK (Estija), buvo sutriuškintos 0:5 Sarajevo (Bosnija) ir 1:4 KF Vllaznia Shkodër (Albanija). Grupėje liko paskutinėje vietoje ir iš tolimesnių kovų iškrito.

2019–2020 m. turnyre jau pirmosiose rungtynėse prieš Suboticos „Spartak“ (Serbija) patyrė triuškinantį pralaimėjimą rezultatu 0:12. Vėliau nusileido Ferencvárosi TC (Vengrija) rezultatu 0-2, bei ŠK Slovan Bratislava (Slovakija) rezultatu 0-1. Grupėje liko paskutinės ir baigė savo pasirodymą Europoje.

2020–2021 m. turnyras vyko pakitusiu formatu, buvo sužaistos vienerios rungtynės. Suboticos „Spartak“ (Serbija) nugalėjo Moldavijos atstoves rezultatu 4:0 ir pateko į kitą turnyro etapą, o moldavės iškrito iš tolimesnių kovą.

2021–2022 m. čempionių lygoje patyrė du pralaimėjimus. 2021 m. rugpjūčio 18 d. pralaimėjo PAOK (Graikija) rezultatu 0-6. O rugpjūčio 21 d. kovoje dėl trečiosios vietos rezultatu 0:3 nusileido ir Mitrovica (Kosovas).

2021–2022 m. sezone Moldavijos čempionate užėmė antrą vietą, tačiau pateko į UEFA moterų čempionių lygą, nes čempionės FC Maksimum Cahul nesugebėjo licencijuotis UEFA turnyrui, todėl vietoje jų rungtyniavo vicečempionės. 2022 m. rugpjūčio 18 d. pralaimėjo FC Twente (Nyderlandai) rezultatu 0-13. O rugpjūčio 21 d. kovoje dėl trečiosios vietos rezultatu 0:7 nusileido ir Hajvalia (Kosovas).

Pasiekimai 
 Moldavijos čempionės (4 k.)
 2018, 2019, 2020 ir 2021 m.

 Moldavijos taurė (4 k.)
 2018, 2019, 2020 ir 2022 m.

Sezonai 

|}

Apranga 
 Rungtyniauja Joma firmos apranga;
 Namš rungtynėse dėvi raudonas aprangas.

Šaltiniai

Nuorodos 
 [ Oficiali klubo svetainė]
 facebook paskyra
 instagram paskyra
 SOCCERWAY
 SOFASCORE
 FLASHSCORE
 ogol.br svetainė
 Soccerdonna
 Globalsportsarchive

Agarista
Moterų futbolo klubai